CELEX: 32019R0364
Language: lt
Date: 2018-12-13 00:00:00
Title: 2018 m. gruodžio 13 d. Komisijos įgyvendinimo reglamentas (ES) 2019/364, kuriuo pagal Europos Parlamento ir Tarybos reglamentą (ES) 2015/2365 nustatomi sandorių duomenų saugyklų registracijos paraiškų ir paraiškų dėl registracijos išplėtimo formos techniniai įgyvendinimo standartai (Tekstas svarbus EEE.)

22.3.2019   
               
               
                  LT
               
               
                  Europos Sąjungos oficialusis leidinys
               
               
                  L 81/125
               
            
         KOMISIJOS ĮGYVENDINIMO REGLAMENTAS (ES) 2019/364
         2018 m. gruodžio 13 d.
         kuriuo pagal Europos Parlamento ir Tarybos reglamentą (ES) 2015/2365 nustatomi sandorių duomenų saugyklų registracijos paraiškų ir paraiškų dėl registracijos išplėtimo formos techniniai įgyvendinimo standartai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2365 dėl vertybinių popierių įsigijimo finansavimo sandorių ir pakartotinio naudojimo skaidrumo ir kuriuo iš dalies keičiamas Reglamentas (ES) Nr. 648/2012 (1), ypač į jo 5 straipsnio 8 dalį,
         kadangi:
         
                     (1)
                  
                  
                     naudojant vienodą Europos vertybinių popierių ir rinkų institucijai (ESMA) teikiamų sandorių duomenų saugyklų registracijos paraiškų arba paraiškų dėl registracijos išplėtimo formą būtų užtikrinta, kad visa informacija, kurią reikalaujama pateikti pagal Komisijos deleguotąjį reglamentą (ES) 2019/359 (2), būtų pateikta ESMA ir ji ją galėtų lengvai identifikuoti;
                  
               
                     (2)
                  
                  
                     kad būtų lengviau identifikuoti sandorių duomenų saugyklos pateiktą informaciją, kiekvienas kartu su paraiška teikiamas dokumentas turėtų būti pažymėtas unikaliu registracijos numeriu;
                  
               
                     (3)
                  
                  
                     pagal Deleguotojo reglamento (ES) 2019/359 1 straipsnio 3 dalį, jei paraišką pateikusi sandorių duomenų saugykla mano, kad Deleguotojo reglamento (ES) 2019/359 nustatytas reikalavimas jai netaikomas, ji savo paraiškoje turi aiškiai nurodyti tą reikalavimą ir pateikti paaiškinimą, kodėl toks reikalavimas netaikomas. Tie reikalavimai ir paaiškinimai turėtų būti aiškiai nurodyti registracijos paraiškoje arba paraiškoje dėl registracijos išplėtimo;
                  
               
                     (4)
                  
                  
                     visa informacija, teikiama ESMA sandorių duomenų saugyklos registracijos paraiškoje arba paraiškoje dėl registracijos išplėtimo, turėtų būti pateikta patvariojoje laikmenoje, kaip apibrėžta Europos Parlamento ir Tarybos direktyvoje 2009/65/EB (3), kuri leistų šią informaciją išsaugoti, kad ją būtų galima naudoti ir atgaminti ateityje;
                  
               
                     (5)
                  
                  
                     šis reglamentas grindžiamas techninių įgyvendinimo standartų projektais, kuriuos ESMA pateikė Europos Komisijai pagal Europos Parlamento ir Tarybos reglamento (ES) Nr. 1095/2010 (4) 15 straipsnyje nustatytą tvarką;
                  
               
                     (6)
                  
                  
                     ESMA surengė atviras viešas konsultacijas dėl šių techninių įgyvendinimo standartų projektų, išnagrinėjo galimas su jais susijusias sąnaudas ir naudą ir paprašė, kad pagal Reglamento (ES) Nr. 1095/2010 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Registracijos paraiškos ir paraiškos dėl registracijos išplėtimo forma
            
               1.   Registracijos paraiška arba paraiška dėl registracijos išplėtimo pateikiama priede nustatyta forma.
            
            
               2.   Kiekvienam pateikiamam dokumentui sandorių duomenų saugykla suteikia unikalų registracijos numerį ir aiškiai nurodo, su kokiu konkrečiu Deleguotojo reglamento (ES) 2019/359 nustatytu reikalavimu dokumentas yra susijęs.
            
            
               3.   Registracijos paraiškoje arba paraiškoje dėl registracijos išplėtimo aiškiai nurodomos priežastys, kodėl nepateikta su tam tikru reikalavimu susijusi informacija.
            
            
               4.   Registracijos paraiška arba paraiška dėl registracijos išplėtimo pateikiama patvariojoje laikmenoje, kaip apibrėžta Direktyvos 2009/65/EB 2 straipsnio 1 dalies m punkte.
            
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 13 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 337, 2015 12 23, p. 1.
         
            (2)  2018 m. gruodžio 13 d. Komisijos deleguotasis reglamentas (ES) 2019/359, kuriuo Europos Parlamento ir Tarybos reglamentas (ES) 2015/2365 papildomas techniniais reguliavimo standartais, kuriais patikslinami sandorių duomenų saugyklos registracijos paraiškos ir paraiškos dėl registracijos išplėtimo duomenys (žr. šio Oficialiojo leidinio p. 45).
         
            (3)  2009 m. liepos 13 d. Europos Parlamento ir Tarybos direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (OL L 302, 2009 11 17, p. 32).
         
            (4)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) (OL L 331, 2010 12 15, p. 84).
      
      
         
            PRIEDAS
            
                        SANDORIŲ DUOMENŲ SAUGYKLOS REGISTRACIJOS PARAIŠKOS ARBA PARAIŠKOS DĖL REGISTRACIJOS IŠPLĖTIMO FORMA
                     
                  
                        BENDROJI INFORMACIJA
                     
                  
                        Paraiškos data
                     
                     
                         
                     
                  
                        Sandorių duomenų saugyklos pavadinimas
                     
                     
                         
                     
                  
                        Sandorių duomenų saugyklos juridinis adresas
                     
                     
                         
                     
                  
                        Vertybinių popierių įsigijimo finansavimo sandorių rūšys, dėl kurių sandorių duomenų saugykla teikia registracijos paraišką
                     
                     
                         
                     
                  
                        Už paraišką atsakingo asmens vardas ir pavardė
                     
                     
                         
                     
                  
                        Už paraišką atsakingo asmens kontaktiniai duomenys
                     
                     
                         
                     
                  
                        Asmens (-ų), atsakingo (-ų) už sandorių duomenų saugyklos atitiktį reikalavimams arba dalyvaujančio (-ių) atliekant sandorių duomenų saugyklos atitikties vertinimus, vardas ir pavardė
                     
                     
                         
                     
                  
                        Asmens (-ų), atsakingo (-ų) už sandorių duomenų saugyklos atitiktį reikalavimams arba dalyvaujančio (-ių) atliekant sandorių duomenų saugyklos atitikties vertinimus, kontaktiniai duomenys
                     
                     
                         
                     
                  
                        Patronuojančiosios įmonės arba patronuojamųjų įmonių identifikavimo duomenys
                     
                     
                         
                     
                  
               
            
                        NUORODOS Į DOKUMENTUS (1)
                        
                     
                  
                         
                     
                  
                        Deleguotojo reglamento (ES) 2019/359 straipsnis
                     
                     
                        Unikalus dokumento registracijos numeris
                     
                     
                        Dokumento pavadinimas
                     
                     
                        Dokumento skyrius / skirsnis / puslapis, kuriame pateikta informacija, arba informacijos nepateikimo priežastis
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                  
               (1)  Visa informacija, kurią reikalaujama pateikti pagal Deleguotąjį reglamentą (ES) 2019/359, išskyrus jo 1 straipsnio a, c ir g punktus.